Linali a niyadu’

i tiniyay i hitu (屏東) u Paliwan atu Lukay a Binacadan, ma ciyung nu baliyus ku palima’an nu heni, ma pelad ku buyu’ ma hamin maala kunyadu’ maselen, tali mecmec han nu talakaway（政府）mulimuut ku nyadu’, sipi sanga’ nu talakaway tuluma’ pa eneng, patungusan nu talakaway tu papaluma’an atu luma’, sakapah han nu talakaway misanga’ mi sauliulic ku caculilan nu nu nyadu’misanga’, palalikeden nu talakaway ku Binacadan muulic, caay palalameli ku nyadu’ kya cayka lawylaw ku Bina ca dan nuheni, lihalay tu ku midangay nu tademaw amipalita tu kakawaw, nu Binacadan atu lalangawen Binacadan.

 sakapahen misanga’ ku katatengilan 
sakapahen nu talakaway palaliked, mi sanga’ tu katatengilan atu mamaliyan nu nyadu’, ka hatidatu kunipi tadimecmec, nu talakaway mu sakapah mu limuut tina tusaay  a nyadu’ sa, wami tuniyam u Sakidaya sa u mahicaay a Binacadan saw, ami tu niyam u Sakidaya sa alawan kami tu pala, bahbahan kami caay paluma’i sa, ka hatidatu ku nipisakinih nu talakaway  tu nyadu’, 

u mahicaay ku Sakidaya a Binacadan ka siwatiden mu sikul, ayda ma kadateng kita tuni pidiput tuduma a nyadu’, u nikadimel mulimuut hidahan usibunaw kunutaw a Binacadan, malalum ku balucu’ mi tapal tu mahiniyay a kakawaw, ma adiadih kunipi sawacu tuduma a Binacadan ku talakaway, sa lalabun kunumita u Sakidaya a Binacadanka, caay kalecad kinipi diput tu Binawlan, ka caay palecadi kunipi diput tu Binacadan hakiya, kasini kiinih tu malcyaday tu itini i taywan a Binacadan mu cikakapah hidan ku kakawaw nu talakaway, mahica anu palecalecad han ku nipidiput tu Binacadan, kasini tiwyd tu kapahay atu palecaday hani, malcaday tu itiniyay i taywan a Binacadan kita amin  
kakuniza: Nuwatan o Kumud